De què o de qui parla aquest text?:
legislatura. Per part nostra les confiances resten senceres. Més enllà de les conjuntures, sabem que compartim una part molt important de l’horitzó de futur, l’horitzó de llibertat nacional i de transformació social. Preservar la majoria del cinquanta-dos per cent d’este Parlament significa saber pactar les discrepàncies polítiques, significa saber respectar les discrepàncies sobre alguns aspectes conjunturals. Respecte a la segona reflexió. Són uns pressupostos expansius, però també són uns pressupostos que no perden de vista la necessitat d’assegurar la sostenibilitat a mitjà i llarg termini de les finances de la Generalitat. Uns pressupostos que continuen i que consoliden la faena feta per anteriors executius als pressupostos del 2017 i als pressupostos del 2020. Un repte ingent que porta a terme el Departament d’Economia i Hisenda des de fa molts d’anys de consolidar fiscalment la Generalitat de Catalunya i estabilitzar la situació financera del nostre país. Una tasca que ha permès estabilitzar el deute al voltant del trenta per cent, com són els objectius que planteja el projecte de pressupostos. Per tant, en l’endeutament del nostre país hi ha una tendència clarament a la baixa. Però que també mos ha permès deixar enrere les retallades en la despesa impulsant polítiques socials ambicioses. I tampoc no podem perdre de vista la referència de la sostenibilitat financera perquè, com saben, bona part dels increments que reflexa el projecte de pressupostos són increments de caràcter conjuntural, de caràcter no recurrent i que venen, pràcticament, de tres orígens. En primer lloc, de la decisió de la Comissió Europea de tirar endavant, de permetre l’activació de la clàusula de salvaguarda possibilitant la suspensió de les restriccions sobre el dèficit i l’endeutament. Això mos permet disposar de 1.500 milions d’euros més en estos pressupostos. En segon lloc, de les decisions, també, de la Comissió Europea per aprovar els fons Next Generation que aporten, com bé s’ha dit, 2.142 milions d’euros a estos pressupostos, a la despesa finalista d’estos pressupostos.
Parlament : govern, Generalitat : govern, Departament d’Economia i Hisenda : govern, Generalitat de Catalunya : govern, Comissió Europea : govern